|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ** **ΑΕΙΦΟΡΙΚΗΣ ΓΕΩΡΓΙΑΣ\* (πρ. Μηχανικών Περιβάλλοντος)** |
| **Υπεύθυνη Πρακτικής Άσκησης Τμήματος: *Μαρία Αντωνοπούλου, Αναπλ. Kαθηγήτρια*** |
| **Email:** | *mantonop@upatras.gr* |  |
|  |  | **3 Απριλίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού 60 (εξήντα)φοιτητές/τριες**,** οι οποίοι βρίσκονται τουλάχιστον στο 6ο, 8ο και 10ο καθώς και οι επί-πτυχίω φοιτητές/τριες, εφόσον πληρούν τις παρακάτω προϋποθέσεις ακαδημαϊκής προόδου που πρέπει να πληρούνται για τη διεξαγωγή της ΠΑ:

1. O/H φοιτητής/φοιτήτρια με την ολοκλήρωση της επαναληπτικής περιόδου του Σεπτεμβρίου να έχει συγκεντρώσει 60 Πιστωτικές Μονάδες (ECTS).

2. O/H φοιτητής/φοιτήτρια να έχει δικαίωμα δήλωσης μαθήματος επιλογής.

θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα γνωστικά αντικείμενα του Προγράμματος Προπτυχιακών Σπουδών Μηχανικών Περιβάλλοντοςσε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε 2 (***δύο*) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/07/2025 |
| **Ημερομηνία λήξης περιόδου Πρακτικής Άσκησης:** | 31/08/2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **03/04/2025 έως 14/04/2025 και ώρα 11:00 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Μαρία Αντωνοπούλου, Επικ. Καθηγήτρια (Επιστημονικά Υπεύθυνη) (Πρόεδρος)
2. Γεωργία Αντωνοπούλου Αναπλ. Καθηγήτρια (Γραμματέας)
3. Αθανασία Τεκερλεκοπούλου, Αναπλ. Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **03/04/2025** | Δημοσιοποίηση ανακοίνωσης |
| **14/04/2025** | Λήξη προθεσμίας υποβολής αίτησης συμμετοχής |
| **15/04/2025** | Δημοσιοποίηση των επιλεχθέντων υποψηφίων φοιτητριών/ών |
| **01/07/2025** | Έναρξη Περιόδου Προγράμματος Πρακτικής Άσκησης |
| 31/08/2025 | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (secrsa@upatras.gr) και θέμα «Αίτηση για την Πρακτική Άσκηση») :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.pdf» στην ιστοσελίδα του Γραφείου Πρακτικής Άσκησης και του Τμήματος: <http://www.env.upatras.gr/>
2. **Πιστοποιητικό Αναλυτικής Βαθμολογίας (Εκδίδεται εσωτερικά από τη Γραμματεία).**

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

$$Σειρά κατάταξης =\left(α×\frac{100}{β} \right)×0.5+\left(γ×\frac{100}{δ} \right)× 0.5$$

α. Ο αριθμός μαθημάτων που έχει εξεταστεί επιτυχώς ο/η φοιτητής/ρια με την ολοκλήρωση της επαναληπτικής περιόδου του Σεπτεμβρίου.

β. Ο συνολικός αριθμός μαθημάτων για τη λήψη διπλώματος.

γ. Ο μέσος όρος βαθμολογίας των μαθημάτων που έχει εξεταστεί επιτυχώς ο/η φοιτητής/ρια.

δ. Ο μέγιστος μέσος όρος βαθμολογίας που μπορεί να επιτευχθεί.

*Σε περίπτωση ισοβαθμίας υπερτερούν κατά προτεραιότητα τα κριτήρια: 1. Ο υψηλότερος μέσος όρος, 2. Ο μεγαλύτερος αριθμός μαθημάτων, 3. Κλήρωση*

Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να απασχολήσει φοιτητή/τρια με αναπηρία.

**Υποβολή Ενστάσεων:**

1. Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και στην ιστοσελίδα του Τμήματος <http://www.env.upatras.gr/>, οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος (secrsa@upatras.gr) λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης: <http://praktiki.upatras.gr/>
* στην ιστοσελίδα του Τμήματος: <http://www.env.upatras.gr/>,
* και θα τοιχοκολληθεί στη Γραμματεία του Τμήματος

**H Υπεύθυνη Πρακτικής Άσκησης**του Τμήματος **ΑΕΙΦΟΡΙΚΗΣ ΓΕΩΡΓΙΑΣ\* (πρ. Μηχανικών Περιβάλλοντος)**

Μαρία Αντωνοπούλου, Αναπλ. Καθηγήτρια

\* Συγχώνευση με το άρθρο 2 παρ. 3 περίπτωση α) του Π.Δ. 52/2022 ΦΕΚ 131/Α/7.7.2022 του Τμήματος Μηχανικών Περιβάλλοντος της Πολυτεχνικής Σχολής του Πανεπιστημίου Πατρών, με το ιδρυόμενο με το άρθρο 1 Τμήμα Αειφορικής Γεωργίας της Σχολής Γεωπονικών Επιστημών με έδρα το Αγρίνιο.